I 1962, da Sainte-Marie var tidlig i tyveårene, turnerte hun alene i ulike konserthus, folkemusikkfestivaler og på reservater for urbefolkningene over hele USA og i Canada, foruten at hun også opptrådte i Europa. Hun tilbrakte betydelig tid i kaféene i sentrum av Toronto og den gamle bydelen Yorkville, og i New Yorks Greenwich Village som utgjorde en del av folkemusikkscenen fram til midten av 1960-tallet, ofte sammen med andre kanadiske artister som Leonard Cohen, Joni Mitchell og Neil Young.